Matèu de Fois-Castelbon

Matieu de Fois-Castèlbon (1374-1398), que ho vescomte de Castèlbon, comte de Fois, vescomte de Bearn e coprinci d'Andòrra ; qu'obtiengó aqueh títols en bèth vàder (au mejan de tractacions politicas) eretèr de Gaston Febus a despieit qu'aqueste b'avosse curiosament legat las soas possessions au rei de França après aver vodat la soa vita politica a obtiéner e mantiéner la sobeiranetat de Bearn.

Qu'èra totun, deu punt de vista dinastic, l'eretèr legitim de Gaston Febus puishqu'èra lo hilh de Rogèr Bernat IV de Castèlbon (cosin de Gaston Febus). A la mort deu vescomte de Bearn que reïvendiquè l'eretatge a despieit deu testament de Febus en se muishant prèst a resistir militarament. La mediacion deu duc de Berric (qui avèva deutes de cap ad eth) e lo hèit que lo rei de França b'èra militarament aucupat en Bretanha, que dèn lo parat a Matèu de Castèlbon d'eretar los títols de Febus. 

Categoria:Sobeiran de Bearn